Fotos: Els rostres de la sensualitat Pirelli | Estil | EL PAÍS\nEl fotògraf Steven Meisel és l'autor del Calendari Pirelli 2015. Un exclusiu almanac que en la seva 42a edició ha volgut centrar tot el protagonisme en la bellesa i l'erotisme de dotze de les models més importants del moment\nMilà 19 NOV 2014 - 12:00\tCET\n1La sensualitat d'Adriana en el 'making of'. La model brasilera (cara del mes de gener) apareix vestida només amb uns guants de làtex negres, el color i la textura dels quals es podria comparar al dels pneumàtics de la famosa firma italiana. La ‘top’ brasilera, ‘àngel’ de Victoria’s Sectret, és la tercera vegada que és protagonista d'una de les pàgines del calendari després del seu posat per a Patrick Demarchelier el 2005 i per a Steve McCurry el 2013. MARC REGAS\n2La boxejadora Smalls. La porto-riquenya Joan Smalls ha estat la primera model del Carib en la història d'Estée Lauder cosmètics a ser nomenada rostre de la marca. Primera al rànquing de models.com en una classificació virtual de les 'tops' de més èxit, avui és la protagonista del mes de març i és la segona vegada que apareix al calendari Pirelli (després del seu primer posat per a Mario Sorrenti a l'almanac del 2012). MARC REGAS\n3La 'catwoman' de làtex. Gigi Hadid és l'encarregada de posar rostre al mes de novembre del calendari Pirelli 2015. Als 19 anys, és la model més jove que ha participat en la 42a edició de l'exclusiu almanac, elaborat pel prestigiós fotògraf Steven Meisel en col·laboració amb la reconeguda estilista de Carine Roitfeld (directora de 'Vogue' París durant una dècada, avui directora internacional de moda de 'Harper Bazaar') i Pat McGrath, una de les maquilladores més famoses a escala mundial. STEVEN MEISEL\n4La 'pin up' Sasha Luss. La model russa és nova al calendari Pirelli, ella posa el nom al mes d'agost. Amant de l'estètica 'pin up', explica que va ser ella qui va demanar a l'estilista Carine Roitfeld que li posés el barretet per a la fotografia. Als 22 anys, ha treballat per algunes de les firmes més prestigioses del sector, com Dior, Prada, Valentino, Louis Vuitton o Givenchy. Admiradora de Steven Meisel i de l'obra de Roitfeld, assegura que el somriure del seu rostre va sorgir de manera natural en sentir-se còmoda amb l'equip, cosa indispensable per a ella per semblar 'sexy'. STEVEN MEISEL\n5El triomf d'Anna Ewers. La model alemanya ha rebut per primera vegada la trucada d'un fotògraf per ocupar una de les pàgines del calendari Pirelli (la del mes de juny), que aquest 2015 té un tiratge de 17.000 exemplars, 250 dels quals es repartiran a Espanya i Portugal. La maniquí alemanya no és la primera vegada que ha treballat amb Meisel; el fotògraf nord-americà la va retratar per a la portada de setembre del 2014 de 'Vogue' Itàlia (el fotògraf es fa càrrec des de fa dues dècades de la primera pàgina d'aquesta publicació). STEVEN MEISEL\n6Candice Huffine, la primera dona amb corbes de Pirelli. Si el fotògraf Stven Meisel va catapultar la carrera d'aquesta model nord-americana després de fotografiar-la per a la portada de 'Vogue' Itàlia el 2011, la torna a catapultar a dalt de tot. Com la protagonista del mes d'abril, caracteritzada com tota una 'dominatrix' amb caràcter i força, s'ha convertit en la primera model de talles grans a aparèixer a l'històric almanac. MARC REGAS\n7Isabeli Fontana, la més veterana. Bruce Weber, Patrick Demarchelier, Peter Beard, Karl Lagerfeld, Mario Sorrenti, Steve McCurry, i, ara, Seteven Meisel. Set vegades la model brasilera ha estat noia Pirelli, cosa que la fa sentir afortunada i diu que li agrada perquè així sap que continua sent atractiva. Tota una dona 'cowboy' al mes d'octubre del nou calendari. MARC REGAS\n8El 'making of' de Joan Smalls. La model porto-riquenya assegura que mai va ser descoberta, sinó que ha aconseguit arribar al capdamunt presentant-se a concursos de bellesa a Puerto Rico i més tard portant el 'book' a agències de Los Angeles i Nova York. L'èxit li arriba quan Riccardo Tisci la vol en exclusiva per a Givenchy. MARC REGAS\n9"Si no hagués estat còmoda amb tot l'equip, no podria haver aparegut 'sexy' a la fotografia", explica Sasha Luss sobre el seu retrat al més pur estil noia 'pin up'. MARC REGAS\n10Gigi Hadid és l'única de les 12 models que no havia treballat abans amb Steven Meisel, però sí que el fotògraf va retratar en la dècada dels vuitanta la seva mare, l'exmodel holandesa Yolanda Foster. Davant l'expectativa de treballar amb un fotògraf envoltat de misticisme, qui mai ha aparegut als mitjans i fins i tot hi ha el mite de si existeix, la jove model va posar amb la tranquil·litat de treballar amb Carine Roitfeld, que s'ha convertit en gairebé la seva mentora. MARC REGAS\n11El rostre de la sensualitat. Amb un creixent nombre d'admiradors, que segur que després de la seva feina amb Pirelli només farà que augmentar, Candice Huffine ha treballat per a marques tan famoses com Marks&Spencer, Bloomingdales o Marina Renaldi i ha aparegut en les portades de revistes com 'SModa', 'Harper's Bazaar' o 'Vogue' Alemanya i Itàlia. MARC REGAS


Presentació documental 'Projecte Balady' - La Bonne\nEstàs aquí:Inici / Noticies / Presentació documental ‘Projecte Balady’\n27 de juny de 2013 per La bonne\nDijous 27 juny a les 18h (Sala La Cuina)\nWorkshop a La Bonne\nPot la dansa del ventre reflectir les contradiccions de les nostres identitats? Com els estereotips de gènere afecten als nostres cossos? Poden els nostres cossos incidir al nostre entorn polític o social?\nAquestes són algunes de les preguntes que planteja el projecte Balady, que observa com els rols i models de gènere afecten els nostres cossos a través de la dansa del ventre i els intercanvis culturals.\nWokshop a El Caire\nAquesta iniciativa d’Emilie Vidal d’Interarts (Barcelona) i Donia Maher de Hassala (El Caire) és fruit d’una col·laboració que es va iniciar a la tardor del 2012 en el marc del Programa Tandem/Shaml de la Fundació Europea de la Cultura, Mitost, Al Mawred Al Thaqafy i Anadolu Kültür . A partir dels tallers, experiències i entrevistes s’ha realitzat aquesta pel·lícula homónima que s’estrena ara a La Bonne.


S'instal·len plaques solars a l'edifici del Parc Olímpic del Segre de la Seu d'Urgell i a l'escola de Castellciutat - Poble Andorrà\nS’instal·len plaques solars a l’edifici del Parc Olímpic del Segre de la Seu d’Urgell i a l’escola de Castellciutat\nL'equipament esportiu comptarà amb un total de 153 panells fotovoltaics que produiran una energia elèctrica de 60 kWn per autoconsum, mentre que el centre educatiu del poble de Castellciutat serà de 5 kWn\nInstal·lació de plaques fotovoltaiques tant a la coberta de l'edifici del Parc Olímpic del Segre de la Seu d'Urgell com a la de l'escola de Castellciutat. Foto: Ajuntament de la Seu d'Urgell.\nAquests dies s’està portant a terme la instal·lació solar fotovoltaica d’autoconsum tant a la coberta de l’edifici del Parc Olímpic del Segre de la Seu d’Urgell com a la de l’escola de Castell-ciutat, al poble de Castellciutat.\nPel que fa a les plaques solars que quedaran instal·lades a l’escola de Castellciutat tindran una potència de 5kWn. Val a dir que aviat també s’instal·laran panells fotovoltaics a les escoles Pau Claris (40 kWn) i Mn. Albert Vives (50 kWn), així com a l’Arxiu Comarcal de l’Alt Urgell (15 kWn). A finals d’aquest mes de juliol, aproximadament, es preveu la finalització de la instal·lació de totes aquestes plaques fotovoltaiques en tots aquests edificis escolars i culturals.\nEl nou helicòpter de rescat medicalitzat de l'aeroport d'Andorra-la Seu ja ha actuat 50 cops en un mes


La CUP denuncia 'agressions i violència gratuïta' dels Mossos en la visita del príncep - El Gerió Digital\nLa CUP denuncia 'agressions i violència gratuïta' dels Mossos en la visita del príncep\nEls denunciants van patir contusions i demanen al jutge que citi a declarar els agents i els comandaments policials com a imputats\nDilluns, 2 de juliol de 2012 19:37h\nBiel de Montserrat mostra la contusió que li va provocar el cop de porra © ACN\nEls tres militants de la CUP davant dels Jutjats de Girona, on han presentant la denúncia © ACN\nEls tres militants han presentat la denúncia aquest dilluns als Jutjats de Girona. Segons el seu relat, divendres passat a les 7 de la tarda unes cent persones van sortir de la plaça del Vi en direcció a la rotonda del Palau Firal en una marxa contra la visita del príncep a la ciutat. "Era una manifestació totalment pacífica, que estava notificada i autoritzada per Interior", ha explicat un dels denunciant, Biel de Montserrat.\nSegons expliquen, durant el recorregut l'única presència policial que hi havia era la d'agents de la Policia Municipal de Girona que s'encarregaven de regular el trànsit i donar pas a la manifestació. "Quan vam arribar a la plaça Prudenci Bertrana, van aparèixer els antiavalots", ha explicat de Montserrat que detalla que entres els agents i les furgonetes els van anar encerclant fins que els van acorralar. "No ens van donar explicacions", han criticat.\nEn la demanda expliciten que van estar mitja hora "segrestats" sense que els donessin cap explicació. "Hi va començar a haver cert nerviosisme entre els manifestants", ha explicat de Montserrat a les portes dels Jutjats. Llavors, un dels manifestants va intentar trencar el cercle al·legant que havia de marxar per qüestions laborals. "Havia d'anar a treballar i se li va impedir. El van agafar pel coll i el van retenir 15 minuts fora de la manifestació", ha criticat Biel de Montserrat.\nEn aquest moment, dos dels organitzadors de la manifestació es van apropar als agents per demanar-los explicacions i reclamar que els deixessin continuar. "Van respondre amb una càrrega", ha explicat de Montserrat. Com a resultat de la càrrega dos dels manifestants van rebre cops a les cames i un tercer es va fer mal quan va caure a terra per les empentes dels agents. Els tres han quedat contusionats.\n"Creiem que és un atac gravíssim a la llibertat de manifestació", ha afirmat de Montserrat. Per això, han entrat la denúncia davant del Jutjat d'Instrucció per reclamar que s'obri una investigació per esclarir els fets. A més, demanen que citi a declarar com a imputats als agents que van carregar amb les defenses reglamentàries i també als comandaments. La CUP denuncia que "un cop més" els agents no duien el número d'identificació i, per això, no els han pogut identificar en la demanda.\nApunten, tot i que és una fase molt inicial, que els agents podrien haver delinquit a l'hora de dissoldre una reunió pacífica sense cap tipus de justificació i també creu que se'ls podria imputar per tres faltes de lesions i tres faltes de coaccions perquè van limitar i coartar la lliberta de moviment dels manifestants.\nBiel de Montserrat, lamenta que es vulnerin drets fonamentals dels ciutadans © ACN El teu navegador no suporta la reproducció d'àudios.


Reformes i reparacions de la llar - api.cat\nHome Vivienda\t5 errors en reformar casa teva que redueixen el seu valor\nby David Rodríguez October 27, 2014 1 comment\nAbans de vendre la teva casa, has realitzat una sèrie de reformes per fer-la atractiva i que incrementi el seu valor de venda. En algunes ocasions, si no ho has consultat amb professionals i t’has assessorat amb especialistes, les teves idees per comercialitzar fàcilment el teu habitatge se’t poden tornar en contra. Per això, anem a explicar-te els 5 errors habituals que es cometen en reformar una casa i que fan que perdin valor a l’hora de vendre-la.\n1. Deixar sense arreglar les petites avaries\nDe vegades en els petits detalls, està la clau per vendre més fàcilment la teva casa de Terrassa. Et convé gastar una petita quantitat de diners a arreglar petites avaries, com a aixetes, finestres, portes o canonades. Si optes per evitar aquestes petites reformes, el valor del teu immoble es pot reduir considerablement, ja que si no les fas denotes deixadesa i falta d’interès. En visitar la teva casa, el teu futur comprador, t’exigirà una rebaixa en el preu de venda o que assumeixis les despeses si comprova que les reparacions estan encara per fer. El nostre consell és que tinguis en compte que recuperaràs la inversió en poc temps.\n2. Un habitatge sobreprotegit\nNo dubtem de les teves bones intencions en personalitzar la teva casa amb les cortines que t’agraden o amb les parets pintades amb colors vius. Però la decisió et pot costar cara. T’ho expliquem. Vols sobreprotegir la teva casa, fent-la especial i diferent a la resta dels immobles de la zona. Però potser, el teu comprador no busqui això. Si la teva casa és més cara, s’anirà a les més barates. Simplement es tracta de facilitar que el comprador del teu habitatge s’imagini que allí estarà la seva llar. Per a això, decora i reforma amb neutralitat.\n3. Prescindir dels professionals per a les reformes\nSi et disposes a reformar la teva casa, el més convenient és que comptis amb els serveis d’un professional. Recorda la frase del barat surt car. Un error comú és pensar que contractar a professionals és més una despesa que un estalvi. Si treballes amb un arquitecte, decorador o agent immobiliari tindràs beneficis que es traduiran en un increment del valor del teu habitatge a curt i a mitjà termini. En aquest cas, els materials, els treballs o la normativa t’ajudaran a millorar el posicionament de l’immoble al mercat.\n4. No reformar les instal·lacions\nSi la teva casa de Sitges és antiga, pensa que el comprador valorarà que sigui històrica i que les instal·lacions funcionin perfectament. Entre aquestes, es troben els sistemes de calefacció, ventilació i aire condicionat. A més, et poden ajudar per incrementar el valor del teu habitatge, accions com millorar l’aïllament tèrmic i la substitució de les finestres. Has revisat com funciona l’aigua calenta i les canonades del bany? La seguretat i la salubritat són claus que impulsen el valor de la casa. En cas contrari, resten.\n5. Ignorar les energies renovables\nAprofita que vols vendre el teu habitatge per dotar-la d’un sistema energètic que utilitzi com a base les energies renovables. Els habitatges unifamiliars, les cases urbanes i les rurals són els tipus d’immobles que més possibilitats presenten per fer la instal·lació perquè disposen de més espai. Allí, l’estalvi també és major. La fotovoltaica, la biomassa i la solar tèrmica són algunes de les opcions.\nHas realitzat reformes recentment per augmentar el valor de venda del teu pis? Explica’ns quines han estat i envia’ns un comentari per saber si t’han funcionat.\nPaz gener 9, 2015 - 3:48 pm\nEstoy empezando a querer darle un toque diferente a mi casa pero como has dicho en el artículo no quiero reducir su valor porque no tengo claro que sea la casa definitiva que vaya a tener, gracias por las recomendaciones


Darrers comentaris - Els alumnes d’Slytherin - Galeria - Harry Potter en Català\nEls alumnes d’Slytherin\nEl Retorn dels Black: Avatars.\nEls alumnes d’Slytherin del curs de l'Altaïr.\nAltaïr Black, Àstat Zeller, Sue Smallweed, Sílver Macmillan, Kun Nott, Thor Gaunt, Até Doppel, Eco Doppel i Nix Doppel.\nNom de l'àlbum: Antares_Black / Fan Art\nParaules clau: Retorn / Black / Fanfiction /\nData de creació: 01 de Setembre de 2019\nDimensions: 2434x 1856 píxels\nVisualitzat: 12 visites\nComentari 1 a 6 de 6\nAntares_Black [01 de Setembre de 2019 a les 12:04 PM]\nEi, us porto un un petit regalet d’u de setembre!! (Altrament conegut com a Happy Back to Hogwarts Day!). (ok el tren ja ha sortit, però sempre li podem robar el cotxe al senyor Weasley, no?...). Els avatars dels personatges de la fic El Retorn dels Black!\n((Si no ets lector del Retorn dels Black i no saps de què redimonis estic parlant... Bé, hi ha una solució ben fàcil *com qui no vol la cosa, us redirigeix a la fanfiction en qüestió*))\nUn dia se’m va acudir que els avatars podrien ser una bona manera de mostrar-vos com m’imagino jo els personatges de la fic.\nÉs cert que només serà d’una manera aproximada i que mai no seran com són. A més, és bo que conserveu la vostra imaginació, i que sigueu capaços d’imaginar-vos-els només amb la descripció. Però en un dibuixet hi podeu veure combinades les característiques físiques dels personatges i potser us poden ajudar a identificar-los quan surtin. Que ja sé que tinc molts personatges i que és fàcil que en perdeu algun de vista.\nEn aquesta primera ocasió, són els alumnes d’Slytherin del curs de l’Altaïr. En aquell any (setembre del 2016) van entrar nou alumnes d’Slytherin, quatre de Ravenclaw, tres de Hufflepuff i tres de Gryffindor. Casualment Slytherin s’enduu la majoria d’alumnes, però tot depèn l’any i hi ha cursos amb més o menys alumnes a cada residència.\nEn pensava penjar diversos: Companys de curs de l’Altaïr segons la residència, els membres dels equips de quidditch, els monitors, etc. M’agradaria poder fer també algun professor, però encara no n’he fet cap i crec que no serà tasca fàcil...\nHe fet avatars només d’alumnes, amb tres programes d’avatars diferents: FaceMaker, Rinmaru i Zepeto (de manera que podeu comparar en tres formats diferents). Aquests en concret són de FaceMaker. Són senzills i porten roba muggle. Els de Rinmaru i Zepeto m’he preocupat de fer-los una roba (l’he creada jo perquè no s’hi poden posar túniques de bruixot...) adequada, amb l’uniforme de llur residència. Però aquests de FaceMaker els he afegit alguna expressió amb les mans i algun indicador típic del manga (alguns en relació al personatge i d’altres a l’atzar). Però és veritat que els de FaceMaker van ser els primers que vaig fer, i eren un xic per mi: la idea era crear targetes de cada personatges i moure’ls per la taula per ajudar-me a organitzar la trama i les escenes, distribuint-los en l’espai o en una línia de temps. Però, si bé són una idea aproximada, no em van desagradar.\nSi us ve de gust que publiqui més avatars del Retorn, digueu-m’ho als comentaris\nFa temps que porto parlant d’aquests avatars que faria, però encara no us n’havia ensenyat cap... Obriré també un fil nou al fòrum per parlar de la fic: potser hi poso informació extra (com les societats màgiques pirinenques o particularitats d’Artineu), explicar els noms d’alguns personatges, escenes eliminades (però això seria més endavant, si em queda res al tinter, o si voleu veure alguna cosa concreta que no hagi sortit explícita), temes oberts que vulgueu comentar... No ho sé, potser es queda mort de fàstic, però miraré de penjar-hi almenys algun avatar i que em digueu si us l’imaginàveu així o no... i coses com això.\nSobre el fanart.\nEls avatars (com he dit, amb FaceMaker):\n-Altaïr Black: M’agrada molt com va sortir l’Altaïr, i això que en els altres programes no em feia gaire el pes. Aquí li he afegit la vareta de banús, el bosc a l’esquena i sí que se li veuen els ulls verds (que amb un dibuix anterior, l’escàner me’ls havia deixat marrons). I, bé, els característics cabells llargs i negres.\n-Sue Smallweed: En destacaria el to moreno de la pell i, evidentment els seus ulls cafè. En realitat, té el nas més gros, com que són d’un estil com chibi es veuen petits tots. És cert que n’hi havia un de més gros, però el vaig voler reservar per en Thor Gaunt, que havia de tenir un aspecte de mico molt especial. En el cas de la Sue, em va agradar més com en va sortir amb Zepeto (ja la veureu), perquè se li marquen unes galtones infantils que fan molt per ella. En el de Rinmaru, vaig fer dues versions, una més amb la seva cara recelosa; aquí la veiem contenta. La mà amb els dits de victòria em va agradar perquè mantenen el seu caràcter animat.\n-Àstat Zeller: Amb l’Àstat, vaig haver de modificar algunes coses un cop fet l’avatar: com les orelles (que les havia de tenir de pàmpol) o les ulleres (que li havien de relliscar nas avall). I el nas tampoc no és l’adequat: l’ha de tenir llarg, afilat i amb un petit pont. Però el resultat m’agrada prou. No feu massa cas a la dent punxeguda que li surt: no la té així, eh, vaig triar aquesta boca perquè reflecteixen el caràcter entremaliat de l’Àstat. I aquest punys els trobo molt entusiastes.\n-Sílver Macmillan: El seu també em va agradar, com em va quedar. El que menys potser podria ser que els cabells. La forma sobretot no acaba de ser com me la imagino. Els ulls són un xic exagerats potser, però volia que fossin inquietants, com li resulten a l’Altaïr els d’en Macmillan. I, evidentment, havíem de ser grisos. Un mig somriure també com el de l’Altaïr. Vaig triar aquesta posició de mans perquè em suggerien calma i en Sílver en transmet molta... massa...\n-Kun Nott: Sí, aquesta cara d’insípid, la pell pàl·lida, els ulls i els cabells negres i els ulls avorrits. L’afegit indica un bullici dins del seu cap que no ens explica, i les mans queden entre que sembla que vulguin mostrar franquesa (que no en tenen gens) i la seva especialitat (que no li surt gairebé) de fer-se l’orni i negar el que diu («jo no he dit res», «jo no en sé res») i que ningú no s’ho creu. No es pot fer massa amb la forma de la cara amb aquests avatars, però amb totes aquestes característiques anteriors, crec que ja és prou reconeixible.\n-Thor Gaunt: En Gaunt ha heretat aquesta cara de mico de la seva ascendència, Sírpentin Slytherin, i marca de la família Gaunt. La pell més bruna, les orelles de pàmpol, els ullets rodons, cara de mica i, evidentment, les grenyes! Per alguna cosa, l’Altaïr li diu el grenyut. Aquesta calavera ens indica que no pot ser cosa bona... Encara que tots sabem que no és gaire intel·ligent i que són altres que ens haurien de preocupar més...\n-Até Doppel: Podeu diferenciar perfectament les tres bessones, però alhora sabeu que són germanes. Totes amb la pell clara, els ulls d’ònix i els cabells negres curts amb serrell (m’hauria agradat més si els l’hagués pogut fer més recte). Les celles, la mirada i el somriure que m’han sortit trobo que fan per l’Até. La bessona més gran i la que porta la comitiva. Suficiència i intel·ligència a parts força iguals. I aquest dit desafiant, marcant terreny, advertint de qui mana aquí. L’Até porta roba esportiva; per què deu ser...?\n-Eco Doppel: La bessona coqueta. Els clips, les pestanyes, la samarreta (muggle, d’acord, però és el que hi ha i fa per ella), els cors i les mans també en forma de cor. Trobo que m’ha quedat massa simpàtica. Havia de ser coqueta, però no amable. És més aviat altiva i presumida. De totes tres, és la que em fa menys el pes. Almenys en el FaceMaker; en Rinmaru i Zepeto m’agrada més. Però bé, em conformo que es reconeix que és l’Eco.\n-Nix Doppel: La Nix m’agrada. Trobo que es veu que la més callada de totes tres. Inspira calma i timidesa. Segur que parla baixet. I l’expressió (és casualitat, que tingui el mateix tipus d’ulls que la Sue i l’Altaïr xd) que fa i la mà ho reflecteixen. Les bessones Doppel s’assemblen molt físicament, però el que hi podem trobar de diferent justament va lligat amb la seva personalitat, així que ja m’està bé.\nBé, sobre la posició de cada avatar, he començat per col·locar l’Altaïr al mig, que per alguna cosa és la protagonista. La Sue i l’Àstat són els seus amics més propers, així que al seu costat. També al seu costat i a sota, en Nott i en Macmillan; perquè van amb ella però d’una manera més apartada, més reservada, més misteriosa... I, tot i tenir el dormitori dels nois i el de les noies per separat (una idea medieval que encara es fa a tot arreu i jo voto per eradicar. Qui està amb mi?), els grups que es formen són Altaïr, Àstat, Sue, Sílver i Kun per una banda, i en Gaunt i les bessones Doppel per un altre. Ho noteu? Doncs he situat en Gaunt i l’Até a dalt i abaix tocant l’Altaïr. De manera que queden com enfrontats. Sembla que en Gaunt sia el principal enemic de l’Altaïr, però l’Até no és queda curta (però és subtil. Han de compartir dormitori: a tothom li interessa la concòrdia) i, evidentment és molt més intel·ligent que el grenyut. I és la líder de les seves germanes (encara que l’Eco no n’hi falten ganes). Així que l’Até a sobre i en Gaunt a sota. I als costats (no toquen l’Altaïr perquè ja no hi ha espai al seu voltant): l’Eco i la Nix.\n(Trobo que he fet molta tirallonga que potser hauria d’anar al fil del fòrum, però com que el tema és el fanart ho deixo aquí)\nEls noms (tant del títol, de l’autor, de la residència i dels personatges) estan fets amb un generador de títols de font en línia (CoolText Graphics Generator). Els alumnes d’altres residències tindran els seus respectius colors. El fons és la nebulosa de l’Àliga (no té res a veure amb la constel·lació de l’àliga; és un cúmul obert d’estels que queda sobre la constel·lació de la Serp. Es diu així per la forma que fa). No es veu gens, és clar, no es pot reconèixer. Però vaig pensar que un fons d’estels quedaria molt bé i casa molt bé amb el tema dels Black i, encara que no es vegi, em va semblar bé que també mantingués la relació amb l’Altaïr (aquest cop no amb la constel·lació, que és molt típic, sinó amb la nebulosa).\nI això és tot. Espero que us agradi i m’agradarà llegir què en penseu.\nPD: Molt important! Recordeu que aquest (edito:dimarts), el dia tres, és la data per penjar els dibuixos del concurs de fanart que organitza l’Arwen. Que voldré veure els vostres plimpis!\nMercè Granger [02 de Setembre de 2019 a les 04:41 PM]\n"((Si no ets lector del Retorn dels Black i no saps de què redimonis estic parlant... Bé, hi ha una solució ben fàcil Picada d'ull *com qui no vol la cosa, us redirigeix a la fanfiction en qüestió*))" HAHAHAHAHAHAHA. Culpable Jo, em sap greu no anar al dia ;_; A veure si aquestes setmanes puc avançar amb la lectura de la teva fic.\nM'agraden molt aquests avatars, són super cuquis i ajuden a imaginar-se els personatges! A més t'has esforçat en la personalització de cada un dels alumnes. Queda molt bé!\n" la idea era crear targetes de cada personatges i moure’ls per la taula per ajudar-me a organitzar la trama i les escenes, distribuint-los en l’espai o en una línia de temps. Però, si bé són una idea aproximada, no em van desagradar." Jo també faig coses així! Mini fitxes o conjunt d'imatges d'objectes, paisatges o de més abstractes que em recordi al personatge/escena. També faig playlists o recol·lecció de frases! haha.\n"Fa temps que porto parlant d’aquests avatars que faria, però encara no us n’havia ensenyat cap... Obriré també un fil nou al fòrum per parlar de la fic: potser hi poso informació extra (com les societats màgiques pirinenques o particularitats d’Artineu), explicar els noms d’alguns personatges, escenes eliminades (però això seria més endavant, si em queda res al tinter, o si voleu veure alguna cosa concreta que no hagi sortit explícita), temes oberts que vulgueu comentar... No ho sé, potser es queda mort de fàstic, però miraré de penjar-hi almenys algun avatar i que em digueu si us l’imaginàveu així o no... i coses com això." Em pareix molt bona idea! Fes-ho! <3 I penja tots els avatars que vulguos, m'agrada molt mirar-los i m'ajudarà per entendre millor els personatges haha.\nEl que no convenç són les tipografies. Les trobo massa recarregades i dificulten la lectura, sobretot la del noms dels personatges. Les altres m'agraden (potser em xoca un poc la mescla de tipografies però això va a gustos). Jo hauria utilitzat una més sòbria pels noms. Si uses photoshop (al gimp crec que també n'hi ha), es poden descarregar moltes fonts prou maques i més llegibles i es poden personalitzar bastant. A més que és bastant rollo usar un generador de títols online, que jo en feia servir i vaig perdre la paciència xd. Bé no sé si t'ajudarà molt, però bé >,\nAntares_Black [04 de Setembre de 2019 a les 05:57 PM]\nQuina il·lusió, veure’t per aquí! Que vas i véns del fòrum! Però quan vés ens portes coses guais! ^^\n«"((Si no ets lector del Retorn dels Black i no saps de què redimonis estic parlant... Bé, hi ha una solució ben fàcil Picada d'ull *com qui no vol la cosa, us redirigeix a la fanfiction en qüestió*))" HAHAHAHAHAHAHA. Culpable Jo, em sap greu no anar al dia ;_; A veure si aquestes setmanes puc avançar amb la lectura de la teva fic.» Vas pel capítol cinc, oi? No pateixis, tu quan puguis! Però si que em faria il·lusió que la seguissis llegint ^^ Ah! I jo també tinc pendent la teva nova fic ‘Els becaris del Wizengamot’! Té pinta de ser molt original! També em vaig quedar a mitges de la teva de ‘The Weird Sisters: els inicis’, però m’agradava molt. La continuaràs? Bufa, quantes coses que tinc pendents...\n«M'agraden molt aquests avatars, són super cuquis i ajuden a imaginar-se els personatges!» ^^ Aquesta és la idea! «A més t'has esforçat en la personalització de cada un dels alumnes» m’alegro que es noti!\n«Jo també faig coses així! Mini fitxes o conjunt d'imatges d'objectes, paisatges o de més abstractes que em recordi al personatge/escena. També faig playlists o recol·lecció de frases! haha.» M’ajuda molt a l’organització. També faig taules i jocs d’imans.\n«Em pareix molt bona idea! Fes-ho! <3 I penja tots els avatars que vulguos, m'agrada molt mirar-los i m'ajudarà per entendre millor els personatges haha.» Genial! ^^\n«El que no convenç són les tipografies. Les trobo massa recarregades i dificulten la lectura, sobretot la del noms dels personatges» Estic d’acord amb tu. Però amb part també és pels colors. Amb Hufflepuff són de la mateixa font, però el negre dels marges dóna més contrast que no pas el gris, que queda desdibuixat, i es llegeix molt bé. Pels noms dels avatars de Rinmaru vaig triar una altra font, però és molt semblant, així de lletres recargolades però en daurat. I no m’acaba de fer el pes precisament per aquest motiu, perquè dificulten la lectura. He de trobar una font lligada, clàssica o medieval, que no faci les lletres enrevessades i es pugui llegir bé. Tens tota la raó.\n«Les altres m'agraden (potser em xoca un poc la mescla de tipografies però això va a gustos). Jo hauria utilitzat una més sòbria pels noms.» Volia que cada cosa fos diferent per distingir els apartats, però suposo que es veu massa atapeït. M’agrada que es vegi ple, però cercaré unes fonts millors, sobretot pels noms.\n«Si uses photoshop (al gimp crec que també n'hi ha), es poden descarregar moltes fonts prou maques i més llegibles i es poden personalitzar bastant». No sé fer anar el photoshop i no va amb Linux (sé que ha alguna versió vague per Ubunto, però jo faig servir Debian, i que es poden posar caixes virtuals, però són força rotllo). Sí que faig servir Gimp, per les coses de dibuix abstracte, distribució i edició d’imatge. Per fer lletres, ja sé que es poden fer amb Gimp però no m’agrada com queda, faig servir Inkscape (que fa dibuix vectorial). Totes les portades de fic que tinc són amb Gimp i les lletres amb Inkscape. Però aquest cop volia provar una cosa nova i per això que agafat el generador de títols en línia... Però ja veig que no és una bona opició... Et faré cas i pels propers avatars que anomeni ho faré amb l’Inkscape i cercaré una font millor! T’agraeixo la crítica!!\n(Per cert, has vist que el concurs de fanart del plimpi s’ha allargat una setmana? Potser et ve gust de participar-hi. Com més serem, més riurem!\nArwen Black [05 de Setembre de 2019 a les 12:42 AM]\nHola! M'agrada això que deixes clar amb quin programa has fet els avatars. Donant crèdit ^^\nTot i així, t'has esforçat per a fer que cada un sigui molt característic. Inclús els fons, tots són diferents!\nEl fons de l'Altaïr Black l'has fet tu? Com l'has fet? Vull dir, has dibuixat els arbres i tot? M'agradaria saber-ho I la vareta? Dius que l'has afegida tu, però està tan ben integrada que al principi pensava que devia ser una opció al programa! Genial... Sí que domines el Gimp aquest... Estic impressionada!\nLa Sue me l'imaginava pèl-roja, sí que anava mal encaminada! No ho devia llegir bé. Si n'has fet més versions, estaria guai veure-les.\nPel que fa a l'Astat Zeller, dic el mateix: els canvis estan tan ben integrats que semblen fets amb el programa.\nHi ha tres bessones i totes 3 a Slytherin? Ui, aquí tinc spoilers, no hi he arribat, encara. Però mola com has fet que les tres s'assemblin però alhora tinguin trets característics.\nI el fet que tots tinguin les mans diferent, el fons diferent i una senyal diferent (l'interrogant, l'exclamació, la calavera, etc.)... wow, ho has cuidat tot molt!\nM'agrada saber com els autors s'imaginen els personatges, així que gràcies per compartir-ho amb nosaltres. I és clar que m'encantarà veure les altres versions i els alumnes de les altres residències.\nNo puc dir gaire més perquè encara no he llegit sobre els altres personatges i per tant no sé si són com mels imaginaria.\nRespecte a la lletra, penso el mateix que ja heu dit. Llàstima, perquè elegant ho és molt, però m'ha costat de llegir.\nEl fons d'estels és molt adequat i queda molt bé. I la lletra del títol, del mateix estil que als llibres de HP! Que guai.\nLa forma com els has col•locat està ben pensada. Penses en to\nI bé, ja no se m'acudeix res més per comentar. Ah sí, que em sembla molt bona idea això de fr avatars pels personatges que un ha creat. Em pregunto si també deu ser útil utilitzar els avatars quan s'està creant un nou personatge, deu ajudar a visualitzar-lo i fer-lo característic.\nPD: Merck per anar avisant i fent propaganda del concurs de fanart\nPD2: Si algú no pot comentar perquè li surt error de testimoni de formulari, que enviï el comentari des de l'enllaç url de sota la imatge. Gràcies!\nAgatha Black [08 de Setembre de 2019 a les 01:00 AM]\nAaaaaaaaaai que cuquis!\nHan quedat superbé aquests avatars! De tots, els que més m'agraden són la Sue i l'Àstat, és que estan moníssims! (Tot i que he de dir que al meu cap l'Àstat té els cabells molt més clars.\nHi ha una cosa que he de dir: Tots tenen els cabells negres, i això confon una mica. Bé la Sue i l'Àstat els tenen castanys, però tot i això és castany fosc, trobo que s'assemblen una mica massa tots, pell clara i cabells/ulls foscos (menys la sue). Ja sé que és com te'ls imagines tu i com són a la novel·la pperò... semblen tots germans!\nA banda d'això, individualment, són maquíssims, i m'agrada molt que tots ells deixen entreveure la seva personalitat (Les bessones, brutals!) la composició està guai, i les expressions i les posicions corporals estan molt ben trobades!\nFelicitats, és molt xulo! ^^\nCass Ross [13 de Setembre de 2019 a les 11:07 AM]\nM'agraden molt els avatars, perquè estan molt ben fets!\nI a més a més expliques totes les adaptacions que hi has fet, i tela! És una currada perquè no es nota ^^ A més, m'agrada aquest programa d'avatars que has fet, perquè trobo que permet molta més versalitat que alguns que tinc controlats.\nSón molt enriquidores les explicacions que has fet, i per exemple, a mi em permetrà distingir més bé les bessones Doppel, perquè em costava diferenciar-les. En canvi, l'explicació sobre la posició dels avatars no l'he acabat d'entendre, però tot i així trobo que estan ben situats.\nUna cosa a comentar seria que sap greu que el fons de l'avatar de l'Altaïr sigui tant fosc, perquè llavors costa distingir-ne els contorns del personatge (els cabells) o el paisatge del fons. I, a més, sent la protagonista, queda com molt apagada en comparació a tots els altres i no destaca gens.\nEm moro de ganes de veure'n més coses, de tot plegat ^^ La resta d'avatars i el tema del fòrum!


Capítol 25. Missouri Style, part 2 ~ El Blog de la Natàlia\nCapítol 25. Missouri Style, part 2\nEscrit per Natàlia a 7:27 No comments\nL’endemà al matí, tot el romanticisme de la nit anterior s’havia esfumat. Quedar-se adormit sense roba a sobre d’una manta al mig del bosc té certs desavantatges. El primer de tot és que quan el foc s’apaga (el literal i el figurat), fa moooolt fred! I córrer a dins la tenda, posar-se el pijama i tornar a dormir, si no tens la facilitat masculina d’adormir-te en 0'2 segons, pot ser contraproduent, per múltiples motius. Amb les hores que vaig estar desperta us els podria enumerar i tot...\nFa fred! Tornar a agafar la temperatura adequada per dormir (i escalfar els peus) requereix temps.\nEls sorolls. Tot fa sorolls estranys que poden ser potencials assassins en sèrie, óssos salvatges (i assassins), llops (salvatges i assassins) o branques tètriques que semblen tot el anomenat anteriorment...\nLa picor! Els mosquits (salvatges també) piquen per tot arreu! I no son picades petites, no, son picades de pam i mig!!\nLes aranyes enormes (possibles taràntules assassines) i peludes que es posen per tot arreu i em fan tenir malsons d’aranyes que es posen per sota la manta i es passegen pel meu cos i em piquen.\nLa imaginació. Sabeu el mal que han fet les pel.lícules de terror a la meva imaginació?? A cada soroll que feien les branques dels arbres imaginava qualsevol element terrorífic del número 2 que venia a atacar-nos i destrossava la tenda deixant sang per tot arreu...\nLes pedres. Com hi pot haver tantes pedres i ubicades de tal manera que es clavin a les parts on hi ha menys greix del meu cos?? Em vaig sentir com la princesa i el pèsol (sense els 50mil matalassos (amb més motiu!!)).\nEl sol. Per què surt tan d’hora el sol? I més quan has dormit tan poc? Vaig acabar a sota les 2 mantes mig ofegada per poder seguir dormint sense que em despertés la llum diürna...\nRoncs. Els roncs del que dorm profundament al teu costat i que fan tantíssima ràbia quan tu no pots dormir...\nTot i les meves llistes, esbufecs i lamentacions, vaig dormir fins a les 11 del matí quan em va despertar la olor a cafè. Vaig aixecar el cap i vaig estirar el braç pel meu voltant i estava buit. Òbviament, en James ja estava despert, segurament des del primer raig de sol.\nUna cosa que potser els nois no sabeu, és que un dels moments més delicats per una servidora (i potser alguna més) és quan es lleva al matí amb una nova parella i aquesta l’ha de veure de bon matí, en un dels aspectes més lamentables que se’m pot trobar: la cara inflada, despentinada, les marques dels llençols per tot el cos i part de la cara, plena de lleganyes, amb el maquillatge corregut o el que encara és pitjor, sense maquillatge i en el cas d’aquell matí, sense cap mirall per veure en quin estat em trobava. Vaig optar per la versió madura de la Natàlia (estranyament, cada cop apareix més sovint aquesta Natàlia) i pentinar-me amb els dits, intentar netejar-me una mica la cara i sortir tan dignament com fos possible...\nVaig treure el cap per la tenda amb els ulls migs tancats per adaptar-me a la llum i vaig entreveure en James somrient amb una tassa de cafè a la mà i el foc encès. A mesura que m’acostava s’anava posant seriós i jo em vaig començar a espantar, em vaig girar mirant enrere per si hi havia algun assassí darrere meu però no hi havia res. Al veure la meva cara de pànic em va dir que no passava res, però que m’acostés i el deixés mirar-me bé... Jo no entenia res!\nResulta que tenia la cara plena de picades de mosquit i semblava "el hombre elefante"... Gràcies p**** mosquits fills de la gran P***!!!!! Ara i més que mai, sense treves ni miraments:\nMort als Mosquits!!\nDesprés de menjar alguna cosa amb tot els cabells a la cara perquè en James no seguís veient la tragèdia nocturna, vaig córrer cap al retrovisor del cotxe per veure i lamentar-me el meu estat. Potser dir que semblava l’home elefant era una lleugera exageració, però que tenia 4 picades a la cara de 2cms cada una i de color vermell i que picaven un munt, era ben cert! Ho vaig maquillar com vaig poder i vaig anar a realitzar una de les tasques més difícils d’acampar el bosc: trobar un WC.\nA qui se li va ocórrer fer una acampada al bosc sense un lavabo amb una porta i 4 parets on poder seure amb calma per fer el que el cos et demani en cada ocasió???? Els homes ho teniu fàcil per fer pipí, per nosaltres ja és un handicap 1. Trobar un lloc prou allunyat com perquè en James (o els respectius) no ens vegin, 2. Aguantar-se ajupit tota l’estona mentre fas pipí (no vegis els quàdriceps que se’t queden després d’un cap de setmana fent pipí a l’aire lliure!), 3. Vigilar que cap peça de roba toqui al terra i encara menys, el pipí. 4. Vigilar que cap mosquit, aranya i insecte vari de mida i proporcions americanes (tot és gros per aquelles terres) et piquin al cul i 5. Aixecar-se sense ensenyar el cul a ningú. Un horror! I això per a tot el que tingui a veure amb la neteja: rentar-se les dents? A on et doni la gana! Dutxar-se? Du què?? Que dur que es faria el cap de setmana...\nCategories: 2a temporada , amor , Capítol , Capítols , Country , EEUU , embolics


V AN: Arrelant les Assemblees de Joves, construïnt l’organització juvenil - Indymedia Barcelona\nper CAJEI\t 16 des 2010\nRe: V AN: Arrelant les Assemblees de Joves, construïnt l’organització juvenil\nper cajeiera\t 17 des 2010\nUna organització juvenil no pot estar marcada ideològicament perquè la majoria dels seus membres encara no han tingut temps suficient per formar-se políticament. Per això tants joves entren motivats i surten decepcionats de les assemblees. Mentre que molts es queden per les relacions d'afinitat, malgrat el seu desconeixement absolut de què és el socialisme.\nper Jonathan del Vallès\t 17 des 2010\nper aquesta absurda regla de tres, passa de tot fins els 30 i deixa que el sistema i el mercat facin la seva feina, no? No sigueu tant idiotes, organitzeu-vos i lluiteu!\nÀnims i força al jovent organitzat!\nper per la "cajeiera??"\t 17 des 2010\nCajeiera no pots ser i, si ho ets, ets una indisciplinada. Així que menos lobos!\nper pregunta\t 18 des 2010\ni de la CUP per què no en parleu? no us interessa?\nper resposta\t 18 des 2010\nCUP: "En segon lloc cal una coordinació entre tots els agents del moviment amb la que, en peu d’igualtat, decidim les estratègies a seguir com a EI per avançar cap als nostres objectius estratègics."\nper excajeiera\t 18 des 2010\njona, no siguis tan demagogic, plantejant que l'unica possibilitat d'acció política juvenil és la cajei. Trobo superimportant la mobilització juvenil, però també trobo superimportant la seva formació política anticapitalista en un ambient més obert que el de la cajei, on tan sols es segueixen tesis marxistes. En aquest sentit, maulets em sembla molt més interessant, ja que no són tan tancats ideologicament.


Negociació del nou model d’estructures de departaments i instituts (allò que mal comença, mal acaba?) – CAU-IAC\nNegociació del nou model d’estructures de departaments i instituts (allò que mal comença, mal acaba?)\nLa negociació va començar l’any 2019 a iniciativa de l’anterior equip de govern i amb la aquiescència de la majoria de la JPF (CCOO i UGT). Encara que l’actual equip de govern malda per tancar un acord, quasi dos anys després del inici de les negociacions “el més calent és a l’aigüera”.\nL’anterior equip de govern volia tancar el seu mandat aprovant un nou model d’estructures de departaments i instituts i va comminar a la Junta de Personal Funcionari (JPF) a negociar-ho. Els CAU ens van manifestar en contra, doncs significava negociar la RLT a pedaços; ara departaments i no se sap quan la resta de la plantilla. CCOO i UGT, majoria a la JPF, van imposar entrar en la negociació i la proposta que havia de presentar la JPF. Aquesta proposta va ser aprovada en JPF per majoria, no pas per consens. Els CAU van demanar que la proposta de la JPF fos aprovada en assemblea del PAS-F, cosa que la majoria de la JPF no va atendre.\nVista la dificultat i especificitat de la negociació es va creure oportú crear una comissió tècnica de treball entre l’Àrea de Persones i la JPF. Aquesta va començar la seva tasca a inicis de 2020. La JPF va deixar clar que el possible acord havia d’incloure aquests 3 apartats de forma ineludible:\nConcreció de les unions entre departaments\nManual d’aplicació del model a les places concretes\nDegut a la pandèmia, i a certa desídia, la comissió no es va reunir des del febrer de 2020 fins al març de 2021. Això sí, la JPF havia acordat prèviament amb la gerència que els efectes del possible acord serien gener de 2020. El nou equip de govern mostra les seves preses per tancar un acord per a l’aplicació immediata del nou model de departaments i instituts; la JPF manifesta que queda molt per negociar.\nFinalment la JPF decideix convocar al personal de departaments i instituts a una assemblea informativa el 3/6/21 on s’explica com està la situació:\nhi ha un principi d’acord.\nSe’ns informa que els departaments passarien dels més de 50 actuals a uns 27 aproximadament.\nS’està en procés de negociació.\nEls CAU comprenem certes intervencions de persones a l’assemblea que van mostrar el seu descontent per la falta d’informació, el desconcert per la proliferació de rumors i malestar per la poca participació en el procés. Els CAU proposarem, com sempre hem fet, que si s’arriba a un principi d’acord amb la gerència aquest hagi de ser referendat en assemblea.\nPer tal de poder avançar en el tancament de l’acord els CAU proposen:\nCap funcionària i/o funcionari ha de veure rebaixat el seu nivell actual derivat de l’aplicació del nou model de departaments i de les seves fusions.\nLes requalificacions de plaça, segons model, que només impliqui a una plaça que s’apliquin de forma automàtica.\nLes requalificacions de plaça, segons model, que impliquin a més d’una plaça que es decideixin fent valoració de mèrits basats en l’antiguitat en l’escala i l’antiguitat en el lloc de treball.\nSi la requalificació implica un canvi a l’escala superior que es procedeixi en primer moment catalogant la plaça de doble grup per garantir la continuïtat de la funcionària i/o funcionari que ocupa la plaça. Ha de percebre les retribucions corresponents a la seva escala, i al nivell de destinació (o grau consolidat en el cas que aquest sigui superior) i complement específic del lloc de treball. Els funcionaris i/o funcionàries que estiguin en aquesta situació podran promocionar a l’escala superior a través de promoció interna.\nTambé volem fer palès que degut a la insistència dels CAU certes qüestions han sortit del marc de la negociació limitada a departaments i s’estan tractat a nivell de tota la plantilla com:\nQue els mateixos criteris aplicats a l’acord del model de departament i instituts s’aplicaran per a l’adaptació a les unitats docents hospitalàries, gestions acadèmiques, gestions econòmiques i la resta d’unitats territorials de la UAB. Així es trenca amb la negociació a pedaços de la RLT.\nEl possible passi de C16 a C18 no s’estableix aplicar-lo primer a departaments, sinó que s’està negociant per a tota la plantilla.\nLa creació de places d’A1 ha sortit de la negociació de departaments per a fer-se a nivell global de la RLT.\nEsperem que el que va començar d’esquenes al personal acabi amb un bon acord aprovat entre tots i totes.\nPer a qualsevol consulta o suggeriment podeu contactar amb nosaltres: cau@uab.cat


El Petit de Cal Eril, aquest dissabte a Calaf\nEl cantant guissonenc actuarà a la Sala Folch i Torres del Casal de Calaf a les 22.00 hores\nAquest proper dissabte, 25 de febrer, a les 22.00 hores 'El Petit de Cal Eril' presenta el treball 'La Força' a la Sala Folch i Torres del Casal de Calaf en el el marc del cicle Músiques a Cau d'Orella.\n'La Força' parla de coses que no es poden dir ni es poden veure. Transita pels paisatges dolçament fantasmagòrics alhora que confortables i inquietants. Ens submergeix en un univers atemporal, sense altres referents que les persones i la natura. 'El Petit de Cal Eril' en llança una invitació a comprendre'l, i qui el descobreixi mai podrà tornar a ser el mateix.\nA banda d'aquest concert, el el Cafè del Casal organitza, durant el vespre del divendres, 24 de febrer, un sopar-concert amb Pol Cruells i la banda. L'entrada és lliure, però per sopar cal reservar als telèfon 626 66 15 77 o al 93 868 04 88.\nI pel diumenge 26 de febrer, la cita és amb el teatre. A les 18.00 hores es representarà la segona obra de la Mostra de Teatre Vila de Calaf. La companyia Toc Toc Teatre de Llerona presenta l'obra 'Toc Toc', de Laurent Baffie. Són sis personatges que es troben a la sala d'espera d'un psiquiatra famós. Tots pateixen algun trastorn obsessiu compulsiu (TOC) i durant l'obra interactuen entre ells produint-se tot un seguit d'equívocs.\nEls preus de les entrades són, en tots els casos populars, i es poden comprar anticipadament on-line al portal: entrades.casaldecalaf.cat


Dec-2008 Enquesta Òmnibus municipal : Direcció de Comerç i Consum : presentació de resultats. Desembre 2008 Direcció de Serveis d'Estudis i Avaluació; Direcció de Comerç i Consum; Gabinet d'Estudis Socials i Opinió Pública, S.L. (GESOP)\nDec-2009 Enquesta Òmnibus municipal : Direcció de Comerç i Consum : presentació de resultats. Desembre 2009 Direcció de Serveis d'Estudis i Avaluació; Direcció de Comerç i Consum; Gabinet d'Estudis Socials i Opinió Pública, S.L. (GESOP)


Joc Fred la nova versió en línia. Juga gratis\nJoc Fred la nova versió en línia\nEls rifles diminuts\nJocs Jocs d'Aventura Jocs d'habilitat Jocs de Tirs Jocs per nens Zona lúdica infantil acció Habilitat El rodatge dels nens 7 anys Arcada\nFred la nova versió\nEl famós viatger Fred en el camí una altra vegada, s'enfronta a les catacumbes subterrànies desconegudes. En aquests llocs antics ombrívoles pot satisfer tot tipus de monstres: esquelets, mòmies, fantasmes, vampirs malvats ratolins volàtils, un conjunt complet d'éssers d'un altre, desitjant la mort d'un personatge, i això sense comptar que executa escorpins verinosos voltant. Ajuda a Fred per dur a terme una missió d'exploració, però haurà de tirar més d'estudi. Moviment - fletxes, tir - Ctrl.


Galetes de caramel i xocolata\nDesprés de dues receptes seguides de plats per picar, avui toca una de postres. I no es tracta d'una recepta qualsevol, sino d'una que tot i que sembli una bomba de calories (i no ens enganyarem, ho és), al cap i a la fi no atipa tant, ja ho veureu quan la tasteu. Es tracta de tres capes que es podrien menjar per separat, però que conjuntament, triomfen. Una base de galeta (que us recordarà les mítiques galetes daneses de mantega), una capa intermitja de caramel, i per rematar la feina, tot recobert de xocolata de cobertura.\nPer la galeta:\n- 175grs. de farina\n- 125grs. de mantega a temperatura ambient\n- 4 cullerades de sucre (l'original diu sucre moreno, però amb sucre 'normal' ens va agradar més)\n- 55grs. de mantega\n- 400ml. de llet condensada\n- 4 cullerades de sucre (ídem que abans)\nPer a la xocolata:\n- 150grs. de xocolata de cobertura (negre o amb llet, com us agradi més)\nComencem, com no, amb la primera capa: tamisem la farina i afegim la mantega. Amb les mans, anem amassant, i quan haguem obtingut una espècie de molles, afegim el sucre i continuem amassant fins que quedi ben homogeni. Posem aquesta massa a un motlle (d'uns 20x25cm.), ho aplanem i ho punxem amb una forquilla, perquè no pugi. Ho fiquem al forn preescalfat a 190º durant 20 minuts, o fins que estigui daurat, i ho deixem refredar.\nSeguim amb el caramel: Posem a foc tots tres ingredients, i no parem de remoure-ho fins que comenci a bullir. Després, baixem el foc i ho acabem de coure durant uns cinc minutets, movent continuament, fins que veiem que quedi color crema, i no s'enganxi al cassó on ho escalfem. Ho aboquem a sobre de la base de galeta, i ho deixem refredar abans de començar amb la xocolata.\nI preparem la cobertura de xocolata: quan el caramel estigui ben fred, desfem la xocolata, i l'estenem sobre la cobertura de caramel. Deixem refredar de nou, tallem en porcions, i ja tenim les nostres galetes preparades per degustar.\nEtiquetes: Galetes - Magdalenes - Muffins - Cupcakes, Postres - Dolços\nMontaditos. Mini burguers i Llom amb pebrot verd\nSeguint amb els plats de pica-pica de l'anterior sopar (que no l'últim, que consti!), ara us porto uns montaditos igual de senzills que els bombons, en dos variants que crec que si no a tothom, agradaran a la gran majoria.\nUns són mini burguers amb formatge sobre llit de ceba, i els altres són de llom amb pebrot verd i mostassa. A treballar!\nIngredients (per 8 montaditos de cada):\n- Quatre llesques de pa de motlle (dos i dos)\nPer a les mini burguers:\n- 8 mandonguilles\nPer al llom amb pebrot:\n- 4 talls de llom\n- mostassa en gra\nComencem amb les mini burguers: Primer de tot piquem la ceba, i la pasem per la paella. Un cop feta la reservem (si voleu donar-li un punt diferent, podeu caramelitzar la ceba, afegint sucre a la paella en el moment que s'està coent). Agafem les mandonguilles i les aixafem perquè quedin com el que volem, unes mini hamburgueses. Els podem donar el gruix que vulguem, això ja va al gust. Les pasem per la paella, i mentre es van fent, torrem dues llesques de pa de motllo, i tallem cada una en quatre quadrats iguals. Quan les hamburgueses estiguin a punt, disposem els quadrats de pa al plat, una miqueta de ceba, hamburguesa, i el formatge ratllat per sobre (si ho preferiu, millor posseu-lo abans de treure les hamburgueses del foc, perquè quedi més fos). Primers montaditos preparats!!\nI ara els de llom. Tallem el pebrot verd en rectangles de 5x1 cm. Amb el llom, en el nostre cas vam tallar tots els talls per la meitat. I comencem a passar tots els ingredients per la paella (per separat, que consti), i igual que abans, mentres anem preparant el llom i el pebrot, torrem el pa, i el tallem en quatre quadrats iguals. I poca cosa més, a muntar el plat: disposem els quadrats de pa, i sobre cada quadrat una mica de mostassa en gra, un tall de llom, i unes tiretes de pebrot. Segons montaditos fets.\nBombons de Philadelphia amb pernil\nNo us penseu que ja m'he oblidat, tinc quatre receptes en cua ja fetes (comptant aquesta), però sense temps apenes per publicar-les, com esteu podent comprovar.\nFa dos dissabtes vam tenir convidats a sopar a casa, i no ens venia de gust liar-nos molt a la cuina, però tot i així el que tampoc volíem era comprar quatre pizzes i ja està. I per això vam fer, entre d'altres coses (com les 'famoses' croquis de pernil, i un parell de montaditos que també publicaré), aquest bombons de Philadelphia i pernil, una mossegadeta tendre, una combinació perfecte entre la suavitat del formatge cremós i la contundència d'un bon pernil, ben picat i integrat en armonia en aquests bombonets.\n- Una terrina de Philadelphia (crec que són de 200grs.)\n- 150grs. de pernil salat molt picadet\nAboquem el Philadelphia a un bol, tret una estoneta abans de la nevera perquè estigui més tendre, si s'escau, i 100 grs. de pernil picat. Amb l'ajuda d'una forquilla anem barrejant ambdós ingredients fins que tinguem, visualment, un Philadelphia amb virutes.\nAra amb l'ajuda d'uns guants (us ho recomano, perquè és molt més còmode, ràpid i net que amb les mans nues), agafem pessics de la pasta de formatge i pernil, i anem fent boletes, tantes com puguem amb la massa preparada (a nosaltres ens van sortir unes 12, aprox.), i les reservem a una safata a la nevera, perquè compactin (havent-les manipulat, el formatge s'ha quedat tou i és preferible que tornin a agafar consistència abans de presentar-les).\nEls 50grs. de pernil restants, els repartim a un plat, i arrebossem cada boleta amb el pernil. Un cop arrebossades, per presentar-les les vam anar col·locant a uns motllos de paper de madalenes (mítics de l'IKEA), retallats perquè no es veiés més paper que bombó.\nI ja ho teniu, uns bombonets salats que no us defraudaran.\nNo us espanteu pel nom, ja que el Tonkatsu no és més que una salsa japonesa, a base de salsa de soja, que s'utilitza sobretot per menjar-la amb llom de porc. Però nosaltres l'hem menjat amb d'altres carns, i ens ha agradat igual. I com sempre, ja veureu que és molt i molt fàcil de fer. El resultat final és una salsa densa, amb un gust potent, per utilitzar-la en dosis petites, però que com us he dit, combina molt bé amb tot tipus de carn. Al liu!\n- 1/4 de tassa de salsa de soja\n- 1/4 de tassa de ketchup\n- 1/4 de tassa de sucre\n- 1/2 tassa de salsa Worcestershire (salsa perryn's)\n- 1 cullerada de mostassa\n- 1/4 de cullerada de pebre molt\nPossem a escalfar tots els ingredients, excepte la mostassa i el pebre, a foc suau, i anem remenant perquè no s'enganxi al fons, fins que redueixi una mica.\nDesprés afegim la mostassa i el pebre, i ho barregem bé perquè quedin tots els ingredients ben integrats. I ja està, ja podem retirar-ho del foc. Només hem d'esperar que es refredi, per poder complementar els nostres plats de carn.\nEtiquetes: Salses - Dips - Pates


Els participants es van distribuir en equips de dos a cinc membres i havien de passar per diverses fites\nEn el marc del circuit Iber Rogaine, la localitat anoienca va acollir dues proves d'orientació d'aquesta especialitat. La primera jornada es va fer a peu, mentre que la segona va ser en la modalitat de BTT.\nLa Torre de Claramunt va acollir aquest darrer cap de setmana de gener dues curses Rogaine, la III Rogaine de l'Anoia que es realitzava a peu el dissabte 27 i la 6a pedals Rogaine en BTT el diumenge 28. Les 'rogaine' són unes curses d'orientació per camins i corriols en la modalitat de BTT o a peu i en la que es participa en equips de dos a cinc membres. Cada equip disposa d'un mapa on hi surten tots els controls i els participants han d'aconseguir passar el màxim d'aquests amb el menor temps.\nEn total, més de 400 persones van participar en aquest cap de setmana tan intens. Les proves, obertes a tothom, van reunir tant a esportistes de la disciplina com a aquells que van desitjar per primera vegada experimentar la navegació a peu o BTT amb un mapa. Entre els participants havia un equip de Finlàndia i altres també procedents de les Illes Canàries, Aragó, País Basc. El recorregut d'ambdós dies tenia sortida al centre Sant Joan Baptista. Dissabte hi va haver 270 inscrits que van poder participar en la modalitat de 6 hores amb 45 fites o 3 hores amb 30 fites. Diumenge van ser 125 els orientadors participants en BTT: tenien el repte de 30 fites i un temps màxim de 4 hores.\nL'organització va abar a càrrec de La Nova Fita, amb la col·laboració de l'Ajuntament de La Torre de Claramunt, el Club Orientació Catalunya. L'alcalde, Jaume Riba es mostra molt satisfet de la participació i desenvolupament d'aquestes curses que tenen el valor afegir d'ensenyar el patrimoni natural i cultural, una promoció pel municipi.\nLes blaves retroben la victòria contra la Peña Ferranca\n2 Les Marxes per la Llibertat, a punt per recórrer l'Anoia 3283 lectures\n5 Es desconvoca el tall de l'A-2 a Igualada 1805 lectures\n6 Igualada es manifesta massivament contra la sentència del procés 1521 lectures\n7 L'Ajuntament d'Igualada i les forces sobiranistes criden a la protesta contra la sentència 1167 lectures


Programa de facturació i\ncontrol d'estoc per a empreses\nAcabem d'enviar-te un email amb l'enllaç de descàrrega de FACTUSOL.\nTot el control de la gestió comercial de la teva empresa, tant les vendes, com a compres, control d'estoc i el control d'inventari.\nFes un repàs de les principals funcions de FACTUSOL\nPrograma de facturació i control d'estoc\nFACTUSOL és un programa de facturació gratuït que serveix per gestionar la facturació de la teva empresa i portar el control d'estoc. S'adapta fàcilment a les necessitats dels usuaris i ofereix la informació de manera visual i atractiu.\nÉs un software de facturació molt complet que pot cobrir qualsevol necessitat que tingui la teva pime, no vas a trobar a faltar cap funció. Serveix per a tot tipus d'activitats que requereixin gestionar compres, vendes, estoc, cobraments, pagaments, etc.\nFACTUSOL no és només un programa que fa factures, disposa d'una gestió d'estoc molt completa que t'ajuda a conèixer les existències de cada producte, així pots anticipar-te a la falta del mateix i reposar-ho abans que sigui necessari.\nPortar un control adequat dels nivells d'estoc en una empresa és un tema de vital importància. Per això, FACTUSOL ofereix informació del que s'ha venut a cada moment, les comandes que estan pendents, la quantitat de producte entrant, les necessitats de proveïment que tenim i molts informes més. Sabem que no controlar aquest aspecte en una empresa, és motiu de pèrdua de possibles vendes, i el pitjor de tot, perdre clients ja fidelitzats.\nEl control d'estoc és una de les opcions més potents del software FACTUSOL, permetent-te organitzar els articles en seccions, famílies, talles, colors, lots, sèries i unitats de mesura, quilos, litres, m2, m3, ampolles, packs, etc. Tot això facilita l'ordenació, venda i càlcul del preu de venda.\nLes vendes, ben controlades des de l'inici\nFACTUSOL disposa d'un ampli menú d'opcions que facilita el control de les vendes de la teva empresa. Des del pressupost fins al cobrament de la factura o la generació de la remesa, FACTUSOL ofereix un cicle fet amb molta cura per a que més còmoda la generació de documents i la traçabilitat entre ells. És possible afegir als pressuposats documents explicatius com són els fulls de presentació i fulls de condicions. També permet configurar el disseny del pressupost perquè sigui més atractiu. T'ajuda amb les comandes dels teus clients controlant el que falta per lliurar. L'albarà ho podràs utilitzar com a document de lliurament. La factura, el rebut i la remesa completen tot el cicle.\nEntre les possibilitats que t'ofereix el nostre programa de facturació estan, la d'assignar un risc al client, registrar una bestreta, fer cobraments d'albarans i factures, establir preus especials, comunicar-te amb els teus clients fent ús de les noves tecnologies com a SMS o correu electrònic.\nCicle de compres i fitxer de proveïdors\nEl programa FACTUSOL ofereix un ampli control de tot el cicle de compres. La fitxa del proveïdor està totalment dissenyada per guardar totes les dades necessàries per interactuar amb ell, fins i tot generant nous documents des de la pròpia fitxa del proveïdor, sense necessitat d'abandonar-la.\nUna característica de FACTUSOL que ho diferencia de la resta de programes és que en aquest mateix fitxer de proveïdors pots incloure també als creditors, gestionant les despeses de la teva empresa, i emetre també informes d'aquests.\nLa sèrie de documents dels quals disposes en aquest cicle són, comandes a proveïdor, entrades, factures rebudes i devolucions.\nAdministració per a la gestió de cobraments i pagaments de clients i proveïdors\nDes del menú d'administració gestionaràs tot el relatiu als cobraments i pagaments de clients i proveïdors respectivament.\nEn aquest menú d'Administració es pot trobar la generació automàtica de factures a partir d'albarans utilitzant filtres de data, agent, client, etc. És una funció que estalvia molt treball.\nFACTUSOL a més de ser un programa per fer factures gratis et facilita també la generació de rebuts, generació de remeses bancàries SEPA segons normativa actual, quaderns c19, c19-14, c19-15, c19-44, realitza el c34 i c34-14 de transferències.\nT'oferim un programa de facturació molt senzill amb el qual també podràs portar la caixa diària, confeccionar un xec, imprimir-ho i liquidar comissions d'agents.\nVariat d'informes i dissenyadors\nEls informes que genera FACTUSOL són molt variats i ofereixen tota la informació que necessites dels teus fitxers i dels teus documents. Pots generar formats PDF o XLS. En els documents es disposa de la possibilitat d'aplicar filtres i opcions fins a arribar al que més s'adapta als teus requeriments.\nA aquesta quantitat tan gran d'informes que es poden generar, que són molt útils i complets, s'ha afegit a més, la possibilitat de confeccionar informes personalitzats des del dissenyador del que disposa FACTUSOL.\nEl nostre programa de factures es connecta amb Office d'una manera senzilla\nEl nostre programa t'ofereix la possibilitat d'exportar la informació que tinguis recollida en els informes a documents PDF i als gestors de correu més populars, així com a suites ofimàtiques de l'estil de Office de Microsoft® i OpenOffice. Això és molt útil per a diverses coses, per exemple, generar fulls de càlcul on poder realitzar anàlisis més detallades.\nTambé pots importar fitxers Excel, per exemple, de tarifes de proveïdors o dades des d'altres aplicacions, si estàs a la recerca de programes de facturació gratis.\nA nivell comptable, FACTUSOL permet enllaçar amb programes comptables com A3amb©, ContaPlus© i per descomptat amb els nostres programes CONTASOL i ESTIMASOL.


Gandia destinarà 340.000 euros a una nova fase de remodelació del parc Ausiàs March\nLa Diputació ha atorgat a l’Ajuntament de Gandia ajudes per valor d’aproximadament 770.000 €, dins el Pla de Serveis i Obres Municipals (SOM) per al 2018-2019, que es destinaran a quatre inversions «necessàries a la nostra ciutat», ha informat el regidor José Manuel Prieto. En primer lloc, per a la climatització del Teatre Serrano (189.024,67 €) i garantir un correcte funcionament i estalvi energètic. Una altra de les actuacions (190.000 €) serà la instal·lació d’aparells per a parcs infantils, circuïts saludables i calistenia en les següents zones: c/ dels Jurats, 43 (Beniopa), c/ Santa Anna, 10, c/ Jaume II, Avinguda de la Mar, 6 (Escoleta Municipal Corea) i a la plaça Tirant-Parc Ausiàs March. La remodelació de la part central del Parc Ausiàs March i la reparació dels banys públics i dependències de la caseta del parc serà una altra de les inversions finançades amb 341.527,97 €. Finalment, amb 50.000 € es subministrarà mobiliari per a l’equipament de l’Escola de Música i Centre Cívic de Beniopa, La Quadra.\nD’altra banda, la Junta de Govern Local també ha aprovat la sol·licitud d’una subvenció a la Conselleria d’Educació, Investigació, Cultura i Esport per a l’adquisició de material bibliogràfic per a les biblioteques de Gandia per valor de 6.000 €. “Una vegada més demanem a les institucions de rang superior una ajuda que ens permeta seguir millorant els serveis municipals tot i la difícil situació econòmica que hem heretat. Les institucions entenen, tenen sensibilitat cap a la nostra realitat, però el govern local cada setmana anunciem sol·licituds d’aquest tipus i això parla molt bé de la feina que realitzen les diferents regidories i els tècnics municipals a l’hora de buscar recursos en altres institucions”.\nD’altra banda, s’ha aprovat l’adjudicació relativa al contracte privat consistent en pòlissa o pòlisses d’assegurances per als béns que integren el patrimoni de l’Ajuntament de Gandia. En concret, l’informe de la tècnica de Gestió Adscrita al servei de contractació i patrimoni constata que l’oferta amb major puntuació una vegada avaluats tots els aspectes de les quatre mercantils que es van presentar al procés, va ser la presentada per Bilbao Companyia Anònima d’Assegurances i reassegurances, en obtenir un total de 88,42 punts sobre els 100 possibles. El contracte té un termini de durada de 2 anys amb possibilitat de pròrroga pel mateix període i té un import de 50.000 € / anuals, IVA exclòs.\nEn aquest contracte la companyia guanyadora ha eliminat el cost de la franquícia en els següents casos:\n– Resta de cobertures. De 300 € a 0.Finalment, a proposta de la regidora de Polítiques Econòmiques i Innovació, Alícia Izquierdo, hui també s’ha aprovat la sol·licitud d’una ajuda al Servei Valencià d’Ocupació i Formació per valor de 58.800 € i que, en cas de ser concedida, es destinarà a finançar parcialment el manteniment de les despeses derivades de la pròrroga de la contractació dels coneguts com Agents de Desenvolupament Local.


La Guàrdia Civil celebra l’acte de la seva patrona a Sant Andreu - Línia Nord ed. Montserratí\nRedacció|2019-10-22T10:15:10+02:0022 octubre 2019|Sant Andreu de la Barca|Línia Nord ed. Montserratí\nLes autoritats a la caserna de la Guàrdia Civil. Foto: Àlex Recolons / ACN\nSant Andreu de la Barca ha estat escenari de polèmiques, un cop més, durant aquest mes d’octubre. El passat dia 9, la Guàrdia Civil va celebrar l’acte en honor a la seva patrona a la caserna del municipi, amb la presència de l’alcalde Enric Llorca i amb la del fiscal del Tribunal Suprem, Javier Zaragoza, entre d’altres.\nDurant l’esdeveniment, el cap del cos policial a Catalunya, Pedro Garrido, va pronunciar un discurs enaltint les detencions del 23 de setembre i l’actuació policial de l’1-O, i es va fer seu un lema de Jordi Cuixart: “Ho tornarem a fer”. Les paraules del general Garrido van aixecar polseguera a les xarxes socials, al Parlament i, fins i tot, al mateix acte. En aquest sentit, els comandaments dels Mossos d’Esquadra presents a la celebració van marxar abans d’hora, tan bon punt van acabar els discursos, ofesos especialment per les referències a l’exmajor Josep Lluís Trapero i a la intendenta Teresa Laplana.\nL’ANIVERSARI DE LA LEGIÓ\nUns dies abans de l’acte de la Guàrdia Civil, un magatzem cedit per l’Ajuntament de Sant Andreu va acollir la celebració del 99è aniversari de la fundació de la Legió Espanyola. Per aquest motiu, les xarxes socials es van omplir de crítiques, especialment adreçades al regidor d’Esports i tinent d’alcaldia Luis Oulego, que va assistir a l’esdeveniment.


34a edició del Premi 8 de març - Maria Aurèlia Capmany - CRAJ\n34a edició del Premi 8 de març – Maria Aurèlia Capmany\nL’Àrea de Drets Socials, Justícia Global, Feminismes i LGTBI\nL’Ajuntament de Barcelona commemora el dia 8 de març, declarat Dia Internacional de les Dones per l’ONU, amb la convocatòria del Premi 8 de Març -Maria Aurèlia Capmany, dedicat cada any a un tema monogràfic. L’Àrea de Drets Socials, Justícia Global, Feminismes i LGTBI convoca la XXXIV edició del Premi 8 de Març -Maria Aurèlia Capmany, a fi de donar suport als projectes que ajudin a promoure l’organització i participació política de les dones per afrontar l’emergència climàtica i desenvolupar accions ecofeministes a la ciutat.\nS’hi poden presentar projectes que han de:\nPromoure accions de sensibilització que fomentin el debat, l’anàlisi crítica i la conscienciació sobre sostenibilitat ambiental, de manera que afavoreixin nous imaginaris col·lectius de justícia climàtica amb perspectiva de gènere, interseccional i protagonisme femení.\nImpulsar noves formes d’organització social i comunitària que, des de la mirada feminista, abordin els actuals reptes socioambientals a la ciutat: la reducció de la petjada ecològica, la disminució de residus i la promoció del reciclatge, l’intercanvi i la reutilització, l’economia circular, la promoció de sistemes agroalimentaris ecològics, de proximitat i justos, la sobirania alimentària i energètica, la reducció del consum d’aliments d’origen animal, la creació i el manteniment d’infraestructures verdes i refugis climàtics, la disminució de la contaminació i de les emissions d’efecte d’hivernacle, entre d’altres.\nEstimular accions i vincles comunitaris i de veïnatge basats en la cooperació i la justícia ambiental, social i de gènere, que promoguin la desfeminització de les cures i la cooperació i democratització del sosteniment de la vida a la ciutat, de manera que generin nous models relacionals que posin en el centre tant la vida de les persones com les relacions d’interconnexió i interdependència amb els ecosistemes i els altres éssers vius que formem la trama de la vida al planeta.\nFacilitar l’empoderament i la participació política de les dones des d’una perspectiva ecofeminista i en el desenvolupament d’accions envers la justícia ambiental, social i de gènere.\nVisibilitzar les aportacions de les dones en l’àmbit de l’ecofeminisme i l’afrontament de l’emergència climàtica, així com l’eliminació de les desigualtats socials i de gènere, encaminades a buscar nous sistemes resilients d’organització social, familiar, econòmica, tecnològica i urbanística.\nGenerar debats metropolitans i de vincle amb l’àmbit rural al voltant de la crisi climàtica i el paper de les dones que generin xarxes d’autoorganització política per a la defensa del medi ambient, liderats des de la nostra ciutat\nEl Premi 8 de Març estableix una sola categoria de projecte i dos premis:


L’alcalde demana seny davant la sentència del procés | Ràdio Palafolls\nHome Política L’alcalde demana seny davant la sentència del procés\nMarc Ferri , octubre 2, 2019\t / 633 0\nS’espera que la sentència del Suprem sobre el judici als polítics i els activistes independentistes que són en presó preventiva per l’organització del referèndum d’ara fa 2 anys surti en qüestió de dies.\nDavant de la imminència de saber la sentència l’alcalde de Palafolls, Francesc Alemany, va demanar ahir seny i confiança amb la democràcia i la no violència. Ho demanava ahir en l’acte d’inauguració del passatge en record del referèndum de l’1 d’octubre.\nLa inauguració del Passeig 1 d’octubre va reunir una 50a de persones en un acte que va comptar amb un parlament de l’alcalde i la lectura d’un manifest reivindicatiu de què va representar l’1 d’octubre. En aquest sentit Alemany va destacar que el referèndum va ser una expressió de democràcia i de llibertat.\nEn el seu parlament Alemany va fer evident la manca de persones contràries a la independència en un acte reivindicatiu sobre l’1 d’octubre, recordant que en el referèndum també va votar molta gent contrària a la independència.El segon aniversari del referèndum va culminar amb la 9a Marxa de Torxes de Palafolls, organitzada per la Roda. Segons l’organització, la trobada va reunir unes 250 persones que van desfilar pel centre de Palafolls portant les torxes enceses fins a la Glorieta del Doctor Torner, on es va llegir un manifest i es va interpretar els segadors.\nERC Blanes donarà suport als pressupostos a canvi de mesures socials en vivenda i pobresa energètica\nEsquerra demana més diàleg al govern municipal


Protecció Civil controla el cabal dels rius per detectar crescudes - Altaveu el diari digital d'Andorra\nProtecció Civil controla el cabal dels rius per detectar crescudes\nLa nevada, la pluja i la fosa de neu amb l'augment de la temperatura han fet pujar considerablement la quantitat d'aigua a la xarxa fluvial\n10/01/2022 (19:14 CET)\nEl comú de Sant Julià ha tancat el camí del riu per precaució. COMU SANT JULIÀ DE LÒRIA\nProtecció Civil està controlant el nivell d’aigua dels rius després de la nevada i de les pluges de les darreres hores. L'augment de la temperatura ha fet que es fongui part de la neu i que augmenti el cabal a la xarxa fluvial. El comú de Sant Julià de Lòria ha decidit tancar per seguretat el passeig del riu i a la Seu d'Urgell, la Valira ja ha assolit el seu pic de cabal amb 33,10 m3/h. Pràcticament el mateix cabal punta rècord que va assolir l'any passat (34,78 m3/h) el 10 de maig, en plena època de desgel.\nLa retirada de les precipitacions que s'anuncia per aquest dimarts contribuirà a disminuir el cabal dels rius que s'ha vist incrementata a les darreres hores per les pluges, l'augment de la temperatura i el desgel. Protecció Civil està controlant el nivell de l'aigua i la seva evolució amb l'objectiu detectar crescudes que puguin suposar un perill.\nA Sant Julià de Lòria, el comú ha tancat el passeig del riu per seguretat. Aquest camí està en alguns dels seus trams quasi al mateix nivell que el del riu. A la Seu d'Urgell, la Valira ja ha assolit el seu pic de cabal aquest dilluns cap a les 15h, amb 33,10 m3/h. És pràcticament el mateix cabal punta rècord que va assolir l'any passat (34,78 m3/h) el 10 de maig, en plena època de desgel.\nLa situació és més complicada en les zones de França més pròximes a Andorra amb els rius Arieja i Garona. Tots dos estan a punt de desbordar-se a causa de les intenses pluges i hi dues persones desaparegudes, una mare i el seu fill que han caigut al riu a prop de la població de Mazamet.\n?En episodis de pluges com l'actual, fem un seguiment continuat de l'evolució dels cabals dels rius per detectar crescudes que puguin suposar un perill. pic.twitter.com/75e4IFR2ot\n— Protecció Civil Andorra (@pcandorra) January 10, 2022\nDoncs sembla que la Valira al seu pas per #laSeu ja ha assolit el seu pic de cabal avui cap a les 15h, amb 33,10 m3/h\nPràcticament el mateix cabal punta rècord que va assolir l'any passat (34,78 m3/h) el 10 de maig, en plena època de desgel https://t.co/sW9BmpXKSU pic.twitter.com/XDkfz8G5df\n— Meteo Seu d'Urgell (@meteo_seu) January 10, 2022


Càpsules de salut i Pacient Expert - EAP Vic\nMillorar la qualitat de vida a través de l’Educació Grupal i les xerrades sobre diferents patologies\nL’Educació Grupal consisteix en tallers i xerrades que realitza el CAP amb l’objectiu de millorar la qualitat de vida dels pacients amb malalties cròniques o amb una nova situació de vida. Aquest any els tallers i xerrades els heu escollit els usuaris mitjançant les vostres peticions o omplint les enquestes que us hem passat.\nLes sessions d’Educació Grupal estan orientades a aconseguir que els usuaris aprenguin noves habilitats, coneguin les seves patologies i intercanviïn experiències. Les persones coneixen i tenen més habilitats per encarar els seus problemes de salut i no necessiten tant suport dels professionals sanitaris. En alguns tallers o xerrades, a part del nostre professional responsable, podria participar-hi un pacient expert. Una persona que destaqui per ser un bon comunicador, que ha patit o pateix la malaltia i que és expert en el tema i capaç d'orientar als demés segons la seva experiència.\nAmb l’Educació Grupal les persones coneixen i tenen més habilitats per encarar els seus problemes de salut\nUn cop finalitzat el taller es duen a terme dues enquestes. En primer lloc, una enquesta de coneixement per veure què s’ha après durant les diverses sessions i, en segon lloc, una enquesta de satisfacció. A més, un cop finalitzat el curs se segueix fent un seguiment dels pacients.\nEn els arxius adjunts podeu veure el programa d'activitats i també us podeu descarregar l'enquesta que una vegada omplerta podeu deixar al taulell o bé a les bústies de suggeriments del CAP


Per fer-se soci | Col·lectiu CMES\nSom un col·lectiu de professionals de diversos àmbits que ens estem agrupant davant la inquietud que ens genera veure’ns abocats, si no es fa res, a una crisi energètica amb conseqüències polítiques i socials sense precedents. El llibre Recursos Energètics i Crisi. La fi de 200 anys irrepetibles. aporta dades reals sobre la situació crítica dels recursos energètics fòssils mundials.\nEns plantegem dur a terme una acció decidida que aposti per un Nou Model Energètic i Social Sostenible, respectuós amb l’entorn, de manera que es pugui viure sense malbaratar ni exhaurir els limitats recursos fòssils i en el que es tinguin molt presents les necessitats i el benestar bàsics de l’actual i les futures generacions. Creiem en les solucions i per això promovem el projecte marc de la Transició Energètica del Segle XXI, que permetrà mantenir un nivel de benestar bàsic i raonable utilitzant massivament les energies renovables i netes.\nPer afrontar aquest repte en millors condicions ens agradaria comptar amb vostè com a SOCI.\nTenim al davant un món de treball ple de voluntariat, però també de despeses. Apostem perquè l’Associació CMES sigui forta i global. Per això, a banda de l’aportació de una quota anual de 100 €, li agrairiem es seu suport, no tan sols fent-se soci, i participant activament, si li és possible, sinó també contribuint en aconseguir nous associats.\nSi desitja col·laborar amb nosaltres, siusplau escrigui un comentari en aquest apartat deixant constancia del seu correu electrònic de contacte, i fent constar si desitja que aquest comentari de suport es faci públic o es mantingui privat, i nosaltres ens posarem en contacte amb vostè per gestionar el sistema d’abonament de les quotes.\n5 comentaris a “Per fer-se soci”\nJoan Talarn Munter el 02/04/2014 a les 23:48 ha dit:\nSóc soci i membre del Grup Local de Badalona de Som Energia. Fa uns mesos vareu fer una xerrada, que em va agradar molt, a l’AVV del Centre de Badalona sobre la vostra proposta energètica per Catalunya.\nPer les properes setmanes, la delegació de Badalona de l’Assemblea Nacional Catalana ens ha proposat de fer una xerrada sobre “Quin futur (energètic) per Catalunya?”. Penso que la vostra organització CMES, és l’única que té una proposta argumentada sobre el nostre futur energètic amb una perspectiva d’energies renovables.\nPer això us vull demanar si accediríeu a venir a Badalona a fer una resum de les vostres propostes, igual com vareu fer el dia que jo us vaig escoltar, i a compartir taula amb nosaltres, davant una audiència que esperem seria prou nombrosa doanda la ressonància que te l’ANC.\nEsperant que volgueu accedir a la meva petició,\nLino Montoro Moreno el 09/07/2014 a les 21:41 ha dit:\nMuy buenas, ya toca, a parte de defender el ahorro de energía y las renovable en mi entorno más próximo (amigos, familia, trabajo …) creo que hay que implicarse más, por tanto, les ruego que me informen sobre cómo hacerme socio.\n(pueden hacer público el mensaje, igual con él otras personas también se unen)\nJaume Enric Zamora Escala el 01/12/2014 a les 20:57 ha dit:\nSóc estudiós del carboneig des d’una perspectiva històrica i etnològica però també m’interessa conèixer el possible aprofitament actual i futur del carbó vegetal com a combustible. Ho teniu en compte en el vostre projecte ?\nUs adjunto el meu blog: http://carbovegetal.blogspot.com.es/\nMoltes gràcies. Jaume Zamora\nJosep Ramon Aragó Gassiot el 28/07/2015 a les 17:03 ha dit:\nSóc ambientòleg llicenciat a la UAB el 1997 i recentment jubilat. Fa temps que segueixo els temes relacionats amb la crisi econòmica, l’energia i l’ecologia humana. He llegit el seu llibre “Recursos Energètics i Crisi. La fi de 200 anys irrepetibles” i crec que aprofundeix en l’anàlisi i ens estimula a actuar.\nEspero ser admès com a soci per contribuir amb la meva modesta aportació.\nDAVID IGUAL AROCA el 03/11/2015 a les 21:38 ha dit:\nEm dedico professionalment i personalment al món de les energies renovables, concretament al sector de la formació, enginyeria i instal·lació.\nEstic interessat a participar activament en el canvi energètic del nostre país, ja que resulta molt descarat i ofensiu el model energètic imposat pels nostres governants.


El nou Toc del Kursaal programa cinc obres amb grans noms de l'escena catalana - Regió7 :: El Diari de la Catalunya Central\nEl nou Toc del Kursaal programa cinc obres amb grans noms de l'escena catalana\nLa Sala Gran acollirà espectacles protagonitzats per T de Teatre, Pablo Derqui, Lluís Homar, Nora Navas i Clara Segura, i Josep Maria Pou\nE.V.A., una obra de nova creació; i quatre grans clàssics ( Calígula, Cyrano, Bodas de sangre i Moby Dick) formen el repòquer que proposa el Toc de Teatre a la Sala Gran del Kursaal de Manresa per a la propera temporada. I, en tots els cinc casos, són espectacles amb grans noms de l'escena catalana al capdavant: T de Teatre, Pablo Derqui, Lluís Homar, Nora Navas i Clara Segura i Josep Maria Pou.\nObrirà el Toc E.V.A., l'obra amb la qual T de Teatre celebra els 25 anys dalt dels escenaris i que van encarregar a Julio Manrique, que dirigeix i la signa amb Cristina Genebat i Marc Artigau. És una comèdia dramàtica que dissecciona el dolor.\nLa segona obra serà Calígula, d'Albert Camus i dirigida per Mario Gas. El repartiment d'aquesta coproducció, en llengua castellana, l'encapçala Pablo Derqui. El muntatge parla sobre l'absurd existencial, el patiment i la lògica del poder.\nLa proposta següent del Toc a pujar a l'escenari del Kursaal serà Cyrano, el clàssic d'Edmond Rostand sobre el soldat poeta, que interpretarà Lluís Homar. El muntatge és dirigit per Pau Miró i s'estrenarà el desembre al Festival Temporada Alta de Girona.\nLa quarta obra serà Bodas de sangre, de Federico García Lorca. Aquesta proposta, en castellà, d'Oriol Broggi i La Perla 29, va triomfar la temporada passada a la Biblioteca de Catalunya. Nora Navas i Clara Segura encapçalen el repartiment d'un text en el qual els impulsos vitals empenyen els personatges a la tragèdia.\nTancarà el Toc de Teatre Moby Dick, en la versió de Juan Cavestany, en castellà. Josep Maria Pou es posarà en el paper del capità Ahab, que evidencia que l'obsessió humana va més enllà de la raó. El muntatge s'estrenarà el gener al Teatre Goya de Barcelona.\nCom és habitual, de les cinc obres se n'ha programat una doble funció: dissabte, a les 21 h; i diumenge, a les 18 h. L'abonament del Toc de Teatre es posarà a la venda el dissabte 2 de desembre a partir de les 10 h; i les entrades soles dels espectacles del Toc, el dimarts 5 de desembre a partir de les 18 h. Es podran adquirir pels canals habituals: taquilles i www.kursaal.cat. El preu de l'abonament serà de 95 euros. I cada obra per separat tindrà un preu de 25 euros, excepte Calígula i Bodas de sangre, que costaran 28 euros.\n«cyrano»d´Edmond Rostand. Cultures\n«bodas de sangre»,de Federico García Lorca. Cultures\n«Moby dick»,en versió de Juan Cavestany. Cultures\n«CALÍGULA», d´Albert Camus. Cultures\n«e.v.a.»de Julio Manrique, Cristina Genebat i Marc Artigau. Cultures


Arrenca la segona edició de la campanya ‘Baixa a La Rambla’, amb més de 50 activitats | AGECU\nArrenca la segona edició de la campanya ‘Baixa a La Rambla’, amb més de 50 activitats\nREACTIVACIÓ. La iniciativa, que pretén reactivar l’oferta comercial de La Rambla després de la covid-19 i que tindrà lloc del 4 al 20 de juny, omplirà l’espai amb mig centenar d’activitats lúdiques, gastronòmiques, esportives i musicals.\nLa segona fase de la campanya ‘Baixa a La Rambla’, organitzada conjuntament per l’Ajuntament de Barcelona i l’associació Amics de la Rambla, s’encetarà el pròxim divendres 4 de juny. La iniciativa vol que els ciutadans de Barcelona es retrobin amb un dels indrets més coneguts de la ciutat i redescobreixen els seus espais inèdits. ‘Baixa a La Rambla’ contempla activitats diàries d’oci per a tota la família de diferents àmbits: exposicions d’art, activitats esportives, ‘showcookings’, rutes guiades per racons històrics, concerts de jazz, lectures poètiques, tallers de floristeria o propostes gastronòmiques. A més, fins al 20 de juny, la campanya també ofereix descomptes i preus especials a diferents espais culturals com el Palau Güell, el MACBA, el Museu Marítim i l’Aquàrium, entre d’altres.\nLa pandèmia ha generat un descens sense precedents del turisme internacional, amb una gran afectació a Ciutat Vella, especialment a La Rambla. Els comerciants de la zona han viscut una situació econòmica complicada durant el darrer any i amb aquesta iniciativa també es pretén reactivar l’oferta comercial. És per aquest motiu que, coincidint amb l’arribada del bon temps, l’Ajuntament de Barcelona i l’Associació Amics de la Rambla volen animar els barcelonins perquè tornin a apropar-se a La Rambla per gaudir de tot un seguit de propostes culturals, lúdiques i gastronòmiques. Totes les propostes de la campanya Baixa a la Rambla es poden consultar aquí.\nLa ciutadania i els turistes que vulguin redescobrir una Rambla inèdita ho podran fer de diferents maneres, del 4 al 20 de juny. Els més curiosos podran apuntar-se a les rutes guiades de la mà d’historiadors que explicaran les històries que ha viscut La Rambla durant els més de tres-cents anys d’història; també hi haurà propostes gastronòmiques -des de tapes a La Cuina de la Boqueria o un maridatge de 4 cerveses al mateix mercat amb el conegut xef Alberto Ortiz- i establiments icònics com La Cocteleria Boadas o Los Caracoles, posaran a disposició dels vianants interesants descomptes per gaudir dels seus àpats i còctels.\nLa música també tindrà un paper destacat en aquesta campanya, a ritme de jazz, blues, flamenc o tango. Baixa a la Rambla ofereix la possibilitat d’aprendre a ballar el singular ball argentí a Artfolk o bé deixar-se emportar per l’art musical andalús al flashmob organitzat al Tablao El Cordobés. El Gran Teatre del Liceu organitza el Liceu Vermut amb Raúl Fernández Refree, un dels noms de referència de la producció i de la guitarra, a la Plaça Reial, que es convertirà en un escenari original per escoltar un recital que es presenta com una barreja entre cançó d’autor i avantguarda instrumental.\nLa campanya Baixa a La Rambla també permetrà visitar museus de la ciutat, com el MACBA, el Museu Marítim i el Museu de Cera amb preus especials. A més, els alumnes del Grau en Disseny d’ELISAVA exposaran els seus projectes de recuperació dels quioscos emblemàtics de les Rambles. Aquesta exposició es realitza a l’interior dels quioscos de flors en desús, dinamitzant culturalment l’entorn per convertir La Rambla en un punt d’interès pels més curiosos.\nL’Ateneu Barcelonès es convertirà en el punt de trobada dels amants de la literatura, reivindicant el llegat de Montserrat Roig de la mà de tres escriptores de generacions diferents: Carme Riera, Najat El Hachimi i Anna Punsoda. També acollirà un taller de lectura poètica en homenatge al poeta Alfons Borrell amb autors de renom com Vicenç Altaió, Lluís Calvo, Antoni Clapés i Joaquim Sala-Sanahuja.\nD’altra banda, la iniciativa també oferirà nombroses activitats esportives al CEM Colom. Pels més fanàtics de l’esport, del 4 al 20 de juny el centre esportiu municipal de la Rambla convida als ciutadans i ciutadanes a gaudir de classes multifuncionals com Zumba, Bodi Combat, Crossfit o Global Training. Baixa a La Rambla completarà la seva oferta amb diferents tallers com un showcooking a La Cuina de la Boqueria, un taller de floristeria impartit per Flors Carolina i tallers d’exhibició d’artesans.\nL’Ajuntament de Barcelona i Amics de la Rambla han programat totes aquestes activitats seguint els protocols en matèria de covid-19 vigents a Catalunya en aquests moments. D’altra banda, aquesta iniciativa per dinamitzar La Rambla compta amb el patrocini d’empreses com Holaluz, Coca Cola, Damm, BMT i Meytaqui.


Nou incident a Ascó II, el tercer en dos dies - Tottarragona.cat :: Diari digital independent d'informació i d'opinió de Tarragona\nSegons informa el CSN, el divendres és va activar per una errada, l’alarma per alta concentració de gasos tòxics a la Sala de control. Aquest és el tercer incident que es produeix a la central en dos dies.\nD’altre banda recordem que el Ministre d’Indústria, Miguel Sebastián en la seva compareixença de dijous passat al Senat va subratllar el seu compromís de resoldre en sis mesos l’expedient sancionador al titular d’Ascó I, que ja torna a funcionar després de l'últim incident.\nEn relació a la fuita de partícules radioactives ocorreguda al novembre del 2007. Sebastián ha respòs d’aquesta manera a la petició de CiU per informar sobre les mesures adoptades en relació a aquest incident.\nEl CSN va proposar una sanció que podria arribar als 22 milions d’euros. Sebastián ha recordat que només uns dies després d’aquesta proposta, el Ministeri va obrir l’expedient, “quan el més normal és que passin mesos o anys”, ha afirmat Sebastián.\nUn altre tema important al que s’ha referit el ministre d’Indústria és la reunió que va mantenir el 16 de setembre amb els titulars de les centrals nuclears. En aquesta trobada, Sebastián va recalcar que els calendaris d’autoritzacions d’explotació de les centrals finalitzen en els propers tres anys per a totes les centrals, exceptuant la de Trillo.\nDavant la petició de CiU i PP d’aclarir la posició del Govern, Sebastián ha declarat que “no hi haurà noves centrals nuclears en aquesta legislatura i es mantindrà la vida útil de les existents sempre que s’adaptin a uns requisits de seguretat”.\nLes centrals nuclears d'Ascó i Vandellós acumulen les deficiències més greus de tot l'estat, segons un informe fet públic pel CSN\nEl Ple del Consell de Seguretat Nuclear (CSN) ha analitzat els resultats del segon trimestre del 2008 del Sistema Integrat de Supervisió de Centrals (SISC). L’informe ha detectat que les centrals nuclears de l’estat espanyol van enregistrar entre abril i juny, 49 anomalies en el funcionament de les centrals. 45 d’importància molt baixa, 3 d’importància moderada i una d’importància substancial. Les centrals tarragonines són precisament les que copsen les anomalies més importants.\nEn el cas de la central nuclear d’Ascó I, la deficiència més important, en categoria groga (importància substancial), ve donada per la fuita de partícules ocorreguda al nombre del 2007 i comunicada pel titular de la central cinc mesos després. Destaquen també errors en el control de la potencial de contaminació dels treballadors de la central a l’abril del 2008, ja que a la sortida no es van establir mètodes per garantir l’absència de contaminació a la pells dels empleats. Destacats són també els errors de seguretat, com per exemple l’existència de vehicles a menys de sis metres de la zona de seguretat, tal com marca la llei, un error de muntatge d’una vàlvula que en comptes d’obrir quan es manava l’ordre des de la sala de control, es tancava, o la deficiència del manteniment de les peces de la nuclear.\nA la central d’Ascó II, els errors detectats són molt semblants als d’Ascó I en el seu grau més baix. Es repeteixen les deficiències en el manteniment, errors en els sistemes de seguretat i fuites pel mal funcionament de vàlvules de refrigeració.\nVandellós II, té com a principal deficiència, d’importància moderada, l’error en el disseny dels sistemes de reforç contra inundacions de la central i acumula errors lleus com per exemple que s’havia fumat en zones situades en àrees de seguretat, amb presència de burilles, cartrons i revistes a la zona elèctrica, paquets entre bigues metàl·liques i burilles a la zona de cablejat.\nAmb aquest informe, el CSN admet que les centrals nuclears presenten degradacions que s’han de solucionar i tenir per tant un major control en la vigilància de les centrals i una agilitat en la correcció d’errors i la comunicació al públic.\nEcologistes en Acció demanen que Endesa i Iberdrola deixin d'explotar les centrals catalanes per una gestió poc segura de les nuclears\nEcologistes en Acció, ha demanat al CSN i al Ministeri d’Indústria, que suspenguin els permisos d’explotació de les centrals nuclears catalanes a Endesa i Iberdrola perquè consideren que són incapaços de gestionar amb seguretat les tres centrals. Després de l’últim incident ocorregut a Ascó I, els ecologistes consideren que els titulars de les centrals tenen una manca de cultura nuclear i de predisposició a fer una gestió correcte de les centrals en termes de seguretat.\nAscó I es torna a connectar i Ascó II presenta un nou error\nLa central nuclear de Ascó I s’ha tornat a connectar a la xarxa a les 8 del matí d’avui després de la parada ocasionada per la fuita d’oli.\nLa central ja funciona amb normalitat i al 100% de la seva potència. El CSN va assegurar al seu moment que l’incident no va suposar cap risc pels treballadors ni per la població, així com el medi ambient i es va classificar de nivell 0.\nPer la seva banda, la central nuclear d’Ascó II va detectar ahir un error en un dels sis sismògrafs, ja que la corba de calibrar estava lleugerament desplaçada del seu valor especificat.


Perspectiva de gènere a l'ETSETB — Escola Tècnica Superior d'Enginyeria de Telecomunicació de Barcelona — UPC. Universitat Politècnica de Catalunya\nPerspectiva de gènere a l'ETSETB\n≡ Perspectiva de gènere a l'ETSETB\nSeguiment pla d'actuació COVID-19\nPlànols de situació\nETSETB en xifres\n50 Aniversari UPC\nQue fer en cas d'emergència? + PRL del PDI i PAS\nETSETB Solidària i Sostenible\nSou a: Inici / Escola / Perspectiva de gènere a l'ETSETB\nUn dels nostres eixos fonamentals és "El compromís amb la perspectiva de gènere"\nL’ Escola Tècnica Superior d'Enginyeria de Telecomunicació de Barcelona té molt present la inclusió de la perspectiva de gènere en totes les seves activitats acadèmiques i culturals i també té com a objectiu fomentar les vocacions TIC entre els nois i especialment les noies de primària, secundària i batxillerat.\nSom conscients que encara hi ha molt camí per recórrer. Avui en dia encara n’hi ha molts estereotips i moltes actituds culturals que dificulten a les noies la tria d’una carrera científica o tecnològica. Per això som molt actius generant activitats pròpies i participant en les activitats iniciativa de la UPC, així com d'altres entitats en l'àmbit de la igualtat i la perspectiva de gènere.\nLa professora Paz Morillo és la responsable a l'ETSETB del Programa d'Igualtat de la UPC.\nCampanya contra els assassinats de gènere\nProjecte ETSETB 'Una enginyera a cada Escola'\nDia internacional de la Dona a l'ETSETB: 8 de març\n'Tu pots fer-ho'\n25 N : Dia Internacional de l’eliminació de la violència contra les dones\nMés Dones TIC\nCampanya de micromasclismes de la UPC\nAMIT presenta la campanya "No more Matildas"


La cuina de l'estudiant - -5% en libros | FNAC\nAlimentos - Estudios Publicado el abril de 2018 Normal (Libro) en catalán\nLa cuina que es proposa és una cuina casolana, una cuina de cada dia adaptada al ritme i estil de vida actual que demana una cuina ràpida, flexible i saludable. La vocació pedagògica està present al llarg de tot el llibre. A les primeres pàgines trobareu uns consells útils per a principiants que us poden ajudar a organitzar-vos, com per exemple: compra i... Ver más\n2 Ofertas especiales La cuina de l'estudiant\nSINOPSIS La cuina de l'estudiant\nLa cuina que es proposa és una cuina casolana, una cuina de cada dia adaptada al ritme i estil de vida actual que demana una cuina ràpida, flexible i saludable. La vocació pedagògica està present al llarg de tot el llibre. A les primeres pàgines trobareu uns consells útils per a principiants que us poden ajudar a organitzar-vos, com per exemple: compra i conserva d'aliments, stocks convenients, combinació de plats… I al receptari, les receptes es donen com si l'aprenent fos al nostre costat, per exemple: posa l'aigua al foc i mentre s'escalfa fes això o allò… sempre amb la finalitat d'optimitzar el temps i la feina invertits. Com diu l'autora, la intenció d'aquest llibre és la d'ajudar a fer el primer pas, a trencar el gel i a fer perdre la por a cuinar.\nDetallesLa cuina de l'estudiant\nOpinión Clientes La cuina de l'estudiant


Ajuntament del Masnou/Homenatge a les parelles de la vila que celebren el cinquantè aniversari de la seva unió\nData i hora oficials: 25/08/2019 09:26\nHomenatge a les parelles de la vila que celebren el cinquantè aniversari de la seva unió\nEl dissabte 28 d’octubre, l'Ajuntament va homenatjar les parelles que aquest 2017 celebren les noces d'or, és a dir, cinquanta anys d'unió matrimonial. La sala de plens de l'edifici municipal del passeig de Prat de la Riba va ser l'escenari de la celebració, encapçalada per l'alcalde, Jaume Oliveras; per la tinenta d’alcalde segona i coordinadora de l’Àrea de Serveis Generals, Sílvia Folch, i pel regidor de Medi Ambient, Romà López. La regidora de Gent Gran, Noemí Condeminas, no va poder assistir a l’acte per una indisposició. Com a reconeixement, l'Ajuntament va lliurar uns obsequis a les parelles protagonistes de la celebració.